
Vabaduse tn 4, Narva kinnistu ostueesõiguse mittekasutamine
1. Asjaolud ja menetluse käik

Osaühingu Vabaduse Invest (registrikood 12184784) ja osaühingu Sky Builders (registrikood 12184755) vahel 12.07.2018.aastal sõlmitud Kinnistu müügilepingu ja asjaõiguslepingu (tõestatud Tallinna notari Kätlin Aun-Janisk asendaja Eve Põtter poolt ja registreeritud notari ametitegevuse raamatu registri numbri 1949 all) alusel võõrandati osaühingule Sky Builders kinnistu, asukohaga Vabaduse tn 4, Narva linnas (registriosa nr 3635009, katastritunnus 51101:002:0078, pindala 3934 m2, maa sihtotstarve ärimaa (100%), kinnistu müügihinnaks on 199 000 eurot. Kinnistu asub muinsuskaitseala või kinnismälestise piiranguvööndi piires. 
Vastavalt muinsuskaitseseaduse §27 lg 1, 2, 5 kohaselt, on vallasmälestise võõrandamisel riigil ostueesõigus. Vallasmälestise ostueesõigusele kohaldatakse võlaõigusseaduses ostueesõiguse kohta sätestatut. Kui võõrandatakse kinnisasi, millel kinnismälestis asub, on ostueesõigus riigil ja seejärel kohalikul omavalitsusel. Kui kinnistusraamatu kandest nähtub, et kinnisasi on koormatud ostueesõigusega muinsuskaitseseaduse paragrahvi 27 tähenduses, saadab notar viie tööpäeva jooksul pärast võõrandamislepingu tõestamist lepingu koopia ostueesõiguse teostamiseks Muinsuskaitseametile ja võõrandatava kinnisasja või ehitise asukohajärgsele kohalikule omavalitsusele.
Narva linna ostueesõiguse teostamist arutati Narva Linnavalitsuse linnavarakomisjoni 08.08.2018 koosolekul, kus tehti Linnamajandusametile ülesandeks valmistada ette volikogu otsuse eelnõu ostueesõiguse mittekasutamise kohta ning esitada antud küsimus Narva Linnavalitsuse istungile protokollilise otsuse vastuvõtmiseks. 

2. Õiguslikud alused

Muinsuskaitseseaduse § 27 lõike 2 alusel on kinnisasja, millel asub kinnismälestis, ostueesõigus riigil ja seejärel kohalikul omavalitsusel. Narva Linnavolikogu 21.06.2005 määruse nr 20/57 „Linnavara eeskiri“ punktide 33.1 ja 34.1 kohaselt on ostueesõiguse kasutamise otsustamine volikogu pädevuses.

3. Otsus

3.1 Mitte kasutada ostueesõigust kinnistu asukohaga Vabaduse tn 4, Narva linnas (registriosa nr 3635009, katastritunnus 51101:002:0078, pindala 3934 m2, maa sihtotstarve ärimaa (100%), suhtes. 
4. Rakendussätted

4.1 Otsus jõustub teatavakstegemisest.

4.2 Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

